text: [{"text_idx": "#000001", "text": "Veri\u00f0 go\u0301\u00f0 vi\u00f0 hv\u00f8r annan, og lu\u0301gvi\u00f0 minni\nThere is a time, there is a place"}, {"text_idx": "#000004", "text": "Man finnur no\u0301gv undrunarvert a\u0301 alnetinum, var inni\u00f0 a\u0301 facebookprofilinum hja\u0301 einum vinmanni, og sa\u0301 eina mynd av penum damum og leinkju til heimasi\u0301\u00f0una, . Ein heimasi\u0301\u00f0a vi\u00f0 minimalistiskt i\u0301latnum skandinaviskum kvinnum. Ikki tann ringasta leinkjan, skal eg fegin vi\u00f0ganga."}, {"text_idx": "#000005", "text": "A\u0301 einari undirsi\u0301\u00f0u, i\u00f0 \u00e6t Miss Scandal of the Year 2013, m\u00f8tti eg to\u0301 mest a\u0301hugaverda tilbo\u00f0num. Sum tit si\u0301ggja a\u0301 myndini, kann man gilla*, vi\u00f0 at try\u0301sta a\u0301 ein kn\u00f8tt. Nu\u0301 skal sigast, at eg liggi undir dy\u0301nuni vi\u00f0 herviligum mannfo\u0301lkakri\u0301mi, so kendi meg ikki kla\u0301ran at gilla beint her og nu\u0301, men tilbo\u00f0i\u00f0 var spennandi."}, {"text_idx": "#000006", "text": "Ta\u00f0 var eisini spennandi at si\u0301ggja, at ein av teimum 12 damunum, i\u00f0 man kundi velja at gilla, var okkara egna Victoria Wild, i\u00f0 p.t. 64 hava valt at gilla."}, {"text_idx": "#000007", "text": "Tann mest populera at gilla var to\u0301 svenska Caroline Martinsson, i\u00f0 ikki f\u00e6rri enn 221 hava gilla."}, {"text_idx": "#000008", "text": "Vit f\u00f8royingar plaga ikki at sm\u00e6\u00f0ast burtur i\u0301millum, ta\u0301 ein av okkara kappast, so ti\u0301 r\u00e6\u00f0ur um, at vit nu\u0301 standa saman um Vicoriu og gilla hana uppa\u0301 eitt fyrsta pla\u0301ss."}, {"text_idx": "#000009", "text": "Tit kunnu sja\u0301lvi vitja si\u0301\u00f0una og gilla onkra av teimum 12 her /miss2013. Man kann gilla til a\u0301 mi\u00f0na\u0301tt i\u0301 na\u0301tt."}, {"text_idx": "#000010", "text": "*m\u00f8guleiki er fyri, at ein a\u0301vi\u0301s ma\u0301lslig ironi ver\u00f0ur ny\u0301tt i\u0301 hesari grein"}, {"text_idx": "#000013", "text": "Kapten r\u00f8d er ein h\u00f8gur, kl\u00e6nur, rey\u00f0h\u00e6rdur rappari i\u0301 baseballkeppi, sum dansar og spraklar vi\u00f0 si\u0301num longu limum. Vi\u00f0 s\u00e6r hevur hann eitt live reggae orkestur, vi\u00f0 trummum, bassi, gittara, slagverki og keyboardum, i\u00f0 veruliga sp\u00e6ldu to\u0301nleikin, og sum tyktust sera tendra\u00f0ir. Sum Kapten sja\u0301lvur seg\u00f0i, so er hetta ordiligur to\u0301nleikur ikki naka\u00f0 playback."}, {"text_idx": "#000014", "text": "Sveittandi bassurin dryppa\u00f0i av sex, og a\u0301 sandinum var l\u00e6tt at gloyma, at man var i\u0301 k\u00f8ldu mj\u00f8rkakl\u00f8ddu F\u00f8royum. Hesin umm\u00e6larin to\u0301k konsekvensin og valdi at fara heilt fram i\u0301 pittin framman fyri pallin, og dansa\u00f0i i\u0301 go\u0301\u00f0um selskapi til Kaptenin og hansara menn."}, {"text_idx": "#000018", "text": "Ta\u0301 man upplivur ein bo\u0301lk vi\u00f0 so sto\u0301rari sp\u00e6lgle\u00f0i, so smittar ta\u00f0, og groovandi to\u0301nleikurin lyfti lagi\u00f0 a\u0301 sandinum og vit dansa\u00f0u. Eg kenni als ikki Kapten R\u00f8d a\u0301\u00f0renn hetta, og fari neyvan at keypa nakra fl\u00f8gu vi\u00f0 teimum, neyvan heldur fari eg at leita eftir teimum a\u0301 Spotify ella a\u0301 Youtube, men hesa l\u00f8tuna a\u0301 G\u00f8tusandi tyktist ta\u00f0 r\u00e6ttuliga fullkomi\u00f0."}, {"text_idx": "#000019", "text": "Kultfenomeni\u00f0 innan dance/hip hip, Dr. Alban, lendir i\u0301 Va\u0301gum fri\u0301ggjadagin. Si\u0301\u00f0ani gongur lei\u00f0in fyrst til Mentanarhu\u0301si\u00f0 i\u0301 Fuglafir\u00f0i, har sviin, i\u00f0 gj\u00f8rdist heimskendur vi\u00f0 millum anna\u00f0 lagnum \u2018It\u2019s My Life\u2019, sp\u00e6lir si\u0301na fyrstu konsert. Si\u0301\u00f0ani gongur lei\u00f0in vi\u00f0 Hummer-limosininum til Havnar, har hann fer at sp\u00e6la i\u0301 Eclipse."}, {"text_idx": "#000020", "text": "Dr. Alban ver\u00f0ur ikki einsamallur i\u0301 Eclipse fri\u0301ggjakv\u00f8ldi\u00f0. Ein av royndastu pla\u0301tuvendarunum i\u0301 F\u00f8royum, Ey\u00f0finn Drewsen, ver\u00f0ur eisini at hoyra hetta kv\u00f8ldi\u00f0."}, {"text_idx": "#000021", "text": "Leygarkv\u00f8ldi\u00f0 leggur Ru\u0301ni Kj\u00e6r pla\u0301tur a\u0301."}, {"text_idx": "#000023", "text": "I\u0301 sambandi vi\u00f0 Atlantic Music Event var\u00f0 seinnapartin fri\u0301ggjadagin skipa\u00f0 fyri pallbor\u00f0sfundi um to\u0301nleikai\u0301dna\u00f0 undir heitinum Hitt & Hoyr a\u0301 Hotel F\u00f8royum. I\u0301 h\u00f8vu\u00f0sheitinum var \u00e6tlanin, at teir no\u0301gvu gestirnir u\u0301r u\u0301tlendska to\u0301nleikai\u0301dna\u00f0inum, skuldu fa\u0301a h\u00f8vi\u00f0 at hitta f\u00f8royskar to\u0301nleikarar, og m\u00f8guliga skapa n\u00f8kur sambond."}, {"text_idx": "#000027", "text": "Pelle Lidell fanst sum heild at si\u0301num landsmonnum, fyri ikki at hugsa frameftir. Lidell er ein av sto\u0301ru leikarunum a\u0301 altjo\u0301\u00f0a to\u0301nleikapallinum. A\u0301\u00f0renn hann kom i\u0301 starv hja\u0301 sto\u0301ra risanum Universal hev\u00f0i Pelle egi\u00f0 felag, Merlin. Hetta felag seldi ikki f\u00e6rrei enn 90.000.000 fl\u00f8gur tey a\u0301rini, a\u0301\u00f0renn Lidell seldi ta\u00f0."}, {"text_idx": "#000030", "text": "Sto\u0301rur u\u0301tlendskur a\u0301hugi fyri AME-F\u00f8royar"}, {"text_idx": "#000031", "text": "To\u0301nleikai\u0301dna\u00f0urin uttanlands ver\u00f0ur sera v\u00e6l umbo\u00f0a\u00f0ur a\u0301 Atlantic Music Event F\u00f8royar. Mi\u00f0lar u\u0301r fimm londum, festivalar, pla\u0301tufel\u00f8g og to\u0301nleikaumbo\u00f0 koma fyri at uppliva ta\u00f0 besta innan f\u00f8royskan og ny\u0301ggjan nor\u00f0urlendskan to\u0301nleik."}, {"text_idx": "#000032", "text": "Fyriskipararnir av AME-F\u00f8royar hava skapt eitt a\u0301hugavert konsept, somiki\u00f0 a\u0301hugavert at ikki f\u00e6rri enn 20 u\u0301tlendskir gestir hava bo\u00f0a\u00f0 fra\u0301, at tey koma til F\u00f8royar komandi vikuskifti\u00f0. Her er fyrst og fremst talan um gestir u\u0301r to\u0301nleikai\u0301dna\u00f0inum i\u0301 hinum Nor\u00f0urlondunum. Men eisini nakrir gestir u\u0301r Bretlandi. Serliga v\u00e6l umbo\u00f0a\u00f0 ver\u00f0ur Danmark. Pla\u0301tufelagsstjo\u0301rin Jens Ove Friis hevur longu vi\u0301st a\u0301huga i\u0301, at geva okkurt lag, i\u00f0 kom inn i\u0301 sangskrivarakappingini hja\u0301 AME, u\u0301t i\u0301 Danmark. Jelling Festivalurin og Nibefestivalurin hava bo\u00f0a\u00f0 fra\u0301, at tey \u00e6tla s\u00e6r at bjo\u0301\u00f0a bo\u0301lkum at luttaka a\u0301 teirra festivalum. Umframt at hv\u00f8rki hinir festivalarnir ella pla\u0301tufel\u00f8gini, i\u00f0 eru umbo\u00f0a\u00f0i koma til F\u00f8royar fyri stuttleikar. Her eru sto\u0301rir m\u00f8guleikar hja\u0301 f\u00f8royska to\u0301nleikali\u0301vinum i\u0301 F\u00f8royum at gera vart vi\u00f0 seg. Fyri at geva f\u00f8royskum to\u0301nleikarum m\u00f8guleika at koma i\u0301 samband vi\u00f0 u\u0301tlendsku gestirnar, er Hotel F\u00f8royar fri\u0301ggjadagin seinnapart kl. 15.00 karmur um tiltaki\u00f0 Hitt & Hoyr."}, {"text_idx": "#000033", "text": "Tiltaki\u00f0 vendir s\u00e6r til f\u00f8royskar to\u0301nleikarar og tey, i\u00f0 annars starvast innan to\u0301nleikavinnuna, og ver\u00f0ur skipa\u00f0 sum ein inngangur til AME, har h\u00f8vi\u00f0 er at hittast undir hugnaligum og o\u0301ha\u0301ti\u0301\u00f0arligum umst\u00f8\u00f0um. A\u0301 tiltakinum luttaka fleiri av teim u\u0301tlendsku umbo\u00f0unum fyri to\u0301nleikavinnuna, i\u00f0 eru komin higar at kunna seg um f\u00f8roysku og nor\u00f0urlendsku bo\u0301lkarnar a\u0301 AME.\nN\u00f8kur av u\u0301tlendsku to\u0301nleikaumbo\u00f0unum fara at grei\u00f0a fra\u0301 teirra to\u0301nleikavirksemi og annars svara teimum spurningum, sum h\u00f8vi ver\u00f0ur at seta."}, {"text_idx": "#000034", "text": "Hesir gestir hava bo\u00f0a fra\u0301 si\u0301ni lutt\u00f8ku a\u0301 AME"}, {"text_idx": "#000038", "text": "Jesper Kemp umbo\u00f0ar Beatboxbooking i\u0301 Danmark"}, {"text_idx": "#000045", "text": "Spennandi u\u0301tlendsk n\u00f8vn a\u0301 AME"}, {"text_idx": "#000046", "text": "I\u0301 a\u0301r hava fyriskipararnir av Atlantic Music Event valt at gera AME til eitt nor\u00f0urlendskt sy\u0301nisgluggatiltak. Hini nor\u00f0urlendsku londini hava fingi\u00f0 h\u00f8vi til at senda bo\u0301lkar til F\u00f8royar at umbo\u00f0a lond si\u0301ni a\u0301 sto\u0301ra tiltakinum i\u0301 Nor\u00f0urlandahu\u0301sinum. Umframt at hetta ger tiltaki\u00f0 a\u0301hugaverdari s\u00e6tt vi\u00f0 eygunum hja\u0301 to\u0301nleikai\u0301dna\u00f0inum kring heimin, so gevur hetta f\u00f8royskum a\u0301sko\u00f0arum eitt forkunnugt h\u00f8vi\u00f0 at uppliva nakrar av mest spennandi bo\u0301lkunum a\u0301 to\u0301nleikapallunum i\u0301 londunum kring okkum. Nor\u00f0urlandahu\u0301si\u00f0 hevur tryggja\u00f0 s\u00e6r ein i\u0301slendskan, ein svenskan, ein norskan, ein gr\u00f8nlendskan og tveir danskar bo\u0301lkar, i\u00f0 koma at sp\u00e6la, saman vi\u00f0 teimum a\u0301tta f\u00f8roysku n\u00f8vnunum."}, {"text_idx": "#000047", "text": "I\u0301slendski elektroniski bo\u0301lkurin Ampop gav i\u0301 november fjo\u0301r\u00f0u fl\u00f8gu si\u0301na fl\u00f8guna \u201cSail to the Moon\u201d u\u0301t. Fl\u00f8gan var\u00f0 av lurtarum a\u0301 st\u00f8rstu i\u0301slendsku u\u0301tvarpsst\u00f8\u00f0ini Ra\u0301s 2 vald til a\u0301rsins fl\u00f8gu, eins og hon er i\u0301 uppskoti til fleiri hei\u00f0ursl\u00f8nir a\u0301 i\u0301slendsku to\u0301nleikahei\u00f0ursl\u00f8nunum.\nN\u00e6st seinasta fl\u00f8gan hja\u0301 Ampop \u201cMy Delusions\u201d seldi til gullfl\u00f8gu i\u0301 I\u0301slandi og tittullagi\u00f0 var\u00f0 valt til a\u0301rsins lag og a\u0301rsins sjo\u0301nbandalag a\u0301 i\u0301slendsku to\u0301nleikahei\u00f0ursl\u00f8nunum i\u0301 fj\u00f8r.\nAmpop byrja\u00f0i sum ein elektronisk duo og gav i\u0301 hesum li\u0301ki tv\u00e6r fl\u00f8gur u\u0301t, i\u00f0 umm\u00e6larar og smalir lurtararskar\u00f0ar vo\u0301ru sera begtiknir av. Bo\u0301lkurin broyttist naka\u00f0, ta\u0301 trummuleikarin kom vi\u00f0 i\u0301 bo\u0301lkin og ljo\u0301\u00f0i\u00f0 flutti seg til meira trummu og gittarbasera. Samstundis fekk bo\u0301lkurin veruliga luft undir veingirnar og fo\u0301r veruliga at gera um seg i\u0301 u\u0301tvarpi og a\u0301 hittlistunum."}, {"text_idx": "#000049", "text": "Sum tanna\u0301ringur sp\u00e6ldi Angu tungma\u0301lm og grunge, a\u0301\u00f0renn hann vendi s\u00e6r mo\u0301ti si\u00f0bundnum singer/songwriter to\u0301nleiki. Hann skrivar fangandi l\u00f8g, sungin a\u0301 enskum."}, {"text_idx": "#000050", "text": "20 a\u0301ra gamal flutti Angu til Nuuk, har sterki hugurin til to\u0301nleikin f\u00f8rdi til, at hann enda\u00f0i sum uppt\u00f8kuto\u0301nleikari i\u0301 einum lokalum uppt\u00f8kuh\u00f8li. I\u0301 hesum arbei\u00f0i varna\u00f0ist stjo\u0301rin a\u0301 Atlantic Music r\u00f8ddina hja\u0301 Angu, og bjo\u0301\u00f0a\u00f0i honum ein sa\u0301ttma\u0301la. Fyrsta fl\u00f8gan var\u00f0 upptikin i\u0301 a\u0301vikavist Gr\u00f8nlandi og Danmark, og seldi ikki f\u00e6rri enn 5000 eint\u00f8k i\u0301 heimlandinum, umframt, at hon var\u00f0 givin u\u0301t i\u0301 Danmark."}, {"text_idx": "#000051", "text": "I\u0301 l\u00f8tuni arbei\u00f0ir Angu vi\u00f0 si\u0301ni a\u00f0ru fl\u00f8gu. Hon kemur v\u00e6ntandi u\u0301t i\u0301 september. Ta\u00f0 er li\u0301til ivi um, at okkurt ny\u0301tt lag ver\u00f0ur a\u0301 skra\u0301nni, ta\u0301 hann vitjar a\u0301 AME."}, {"text_idx": "#000052", "text": "Molinder Band er svenskur bo\u0301lkur vi\u00f0 oddamanninum Jonas Molinder. I\u0301 veruleikanum er mest av \u00f8llum talan um eina einstaklinga verk\u00e6tlan, i\u00f0 hevur givi\u00f0 3 EP fl\u00f8gur u\u0301t: Soul in me (2001), Life Spark (2003) og Kill Your Darlings (2004). N\u00f8kur a\u0301r eru fra\u0301li\u00f0in si\u0301\u00f0an si\u0301\u00f0stu u\u0301tga\u0301vu, hetta kemst m.a. av, at Jonas Molinder, helt ste\u00f0g fra\u0301 to\u0301nleiki i\u0301 eitt a\u0301r. Hann bru\u0301kti ti\u0301\u00f0ina at leita eftir ny\u0301ggjum i\u0301bla\u0301stri. Vi\u00f0 endurfunnari sp\u00e6ligle\u00f0i stovna\u00f0i hann egi\u00f0 pla\u0301tufelag, Tender Records. Eitt pla\u0301tufelag har Jonas sja\u0301lvur sty\u0301rir si\u0301ni to\u0301nlistarligu yrkislei\u00f0. I\u0301 apri\u0301l kemur fl\u00f8gan In The Room With Fire, u\u0301tgivin a\u0301 ny\u0301ggja felagnum. Ta\u00f0 ver\u00f0ur sostatt ein pla\u0301tuaktuellur bo\u0301lkur, i\u00f0 vitjar a\u0301 AME. To\u0301leikurin hja\u0301 Jonas Molinder finnur i\u0301bla\u0301stur i\u0301 ti\u0301 to\u0301nleiki, i\u00f0 hann lurta\u00f0i eftir sum yngri, n\u00f8vnum sum Stevie Wonder, Sting, Louise Hoffsten og Phil Collins."}, {"text_idx": "#000054", "text": "Ein samansjo\u0301va, orkufull og skitin samanrenning av ny\u0301rokki, disko og kontri. Ella vi\u00f0 \u00f8\u00f0rum or\u00f0um stuttligur to\u0301nleikur vi\u00f0 sto\u0301rari sp\u00e6liglei\u00f0i. Hetta er ringt at ly\u0301sa, men l\u00e6tt at lurta eftir, so ti\u0301 er bert at vitja bo\u0301lkin a\u0301 myspace si\u0301\u00f0uni ella a\u0301 heimasi\u0301\u00f0uni, ti\u0301 har liggja smakksroyndir av teirra to\u0301nleiki."}, {"text_idx": "#000056", "text": "Ave er ein bo\u0301lkur u\u0301r Odense, i\u00f0 er vi\u00f0 at vinna s\u00e6r altjo\u0301\u00f0a vi\u00f0urkenning millum fo\u0301lk i\u0301 to\u0301nleikavinnuni. Hettar er ein av ny\u0301ggjastu spennandi bo\u0301lkunum u\u0301r Danmark."}, {"text_idx": "#000057", "text": "Bo\u0301lkurin skrivar sangir sprotnir u\u0301t ti\u0301\u00f0arleysum evnum a\u0301 einum andaligum og droymdandi st\u00f8\u00f0i."}, {"text_idx": "#000058", "text": "Handverki\u00f0 spennir vi\u0301\u00f0a. Fra\u0301 uppspunnum samansettum evnum til meira jar\u00f0arbundnar akustiskar ljo\u0301\u00f0myndir alla ti\u0301\u00f0ina vi\u00f0 eina tra\u0301\u00f0an eftir sja\u0301lvrannsakan og o\u0301v\u00e6nta\u00f0um li\u0301vsja\u0301ttandi rembingum."}, {"text_idx": "#000059", "text": "A\u0301 hendan ha\u0301tt, sum skja\u0301lvtar u\u0301r undirgrundini, skapa Ave teirra egnu sermerktu ljo\u0301\u00f0fl\u00f8tur. Brakandi ljo\u0301\u00f0f\u00f8ring, diskantir streingir og ein sermerkt songr\u00f8dd gera ein samanbur\u00f0 vi\u00f0 klassiskan to\u0301nleik to\u0301 i\u0301 einum dagf\u00f8rdum hami."}, {"text_idx": "#000060", "text": "Ta\u0301 Ave framf\u00f8ra to\u0301nleik teirra a\u0301 pallin, da\u0301mar teimum v\u00e6l at kryddar framf\u00f8r\u00f0slurnar vi\u00f0 ljo\u0301\u00f0f\u00f8rum og a\u00f0rari u\u0301tger\u00f0 i\u0301 lei\u00f0a tankarnar aftur i\u0301 1930\u2019ini. Lurtarin kemur a\u0301 fer\u00f0 aftur i\u0301 hugnaligu ti\u0301\u00f0irnar vi\u00f0 jazz-klubbum to\u0301 vi\u00f0 to\u0301nleiki fra\u0301 einum heilt \u00f8\u00f0rum heimi."}, {"text_idx": "#000061", "text": "Seinasta u\u0301tsp\u00e6li\u00f0 fra\u0301 Ave er ein EP i\u00f0 nevnist \u201cFollow Your Saint\u201d. Her er lagt upp til eina forvitnisliga fer\u00f0, i\u00f0 loyvir lurtarinum at hella seg aftura\u0301 og njo\u0301ta upplivingina."}]